DZĪVOJAMĀS MĀJAS__________________________

PĀRVALDĪŠANAS PILNVAROJUMA LĪGUMS NR. 

	Daugavpilī
	20__.gada __.__________


SIA „Daugavpils dzīvokļu un komunālās saimniecības uzņēmums”, vienotais reģ. Nr. 41503002485, tās valdes locekļa ________________________ personā, kura darbojas saskaņā ar statūtiem, turpmāk tekstā – PĀRVALDNIEKS, no vienas puses, un

Dzīvojamās mājas, kas atrodas ________________________________dzīvokļu, neapdzīvojamo telpu un mākslinieku darbnīcu, turpmāk tekstā – Dzīvoklis, īpašnieki, turpmāk tekstā – ĪPAŠNIEKI, no otras puses, bet abi kopā un atsevišķi, turpmāk tekstā - Puses, brīvi izpaužot savu gribu, bez maldiem, spaidiem un viltus noslēdz šo līgumu par sekojošo:

1. LĪGUMA PRIEKŠMETS.

1.1. ĪPAŠNIEKI uzdod, bet PĀRVALDNIEKS apņemas pārvaldīt dzīvojamo māju, kas atrodas ____________ ielā Nr.____ Daugavpilī,  un mājai piesaistīto zemes gabalu, turpmāk tekstā – Dzīvojamā māja, saskaņā ar Pielikumu Nr.1. 

1.2. ĪPAŠNIEKI atbilstoši viņu Dzīvokļa īpašumā ietilpstošās kopīpašuma domājamās daļas apmēram apņemas segt izdevumus Dzīvojamās mājas pārvaldīšanas darbību veikšanai un atlīdzību PĀRVALDNIEKAM par Dzīvojamās mājas pārvaldīšanu saskaņā ar ĪPAŠNIEKU kopības lēmumiem, šī līguma noteikumiem un Dzīvojamās mājas pārvaldīšanas darbību plānoto ienākumu un izdevumu tāmi, turpmāk tekstā – Tāme, (Pielikums Nr.2), kā arī dot nepieciešamos norādījumus Dzīvojamās mājās pārvaldīšanai.

2. PĀRVALDNIEKA PIENĀKUMI, TIESĪBAS UN ATBILDĪBA.

2.1. PĀRVALDNIEKAM ir pienākums:

2.1.1. Saskaņā ar Pielikumu Nr.2, veikt Pielikumā Nr.1 uzdoto pārvaldīšanas uzdevumu - ievērot visas prasības, kas saistītas ar Dzīvojamo māju pārvaldīšanu, kā arī Dzīvojamās mājas pārvaldīšanas principus, pārvaldīšanas uzdevuma (Pielikums Nr.1) ietvaros veicamajām darbībām un to apjomam;

2.1.2. ĪPAŠNIEKIEM pēc to pieprasījuma sniegt aktuālu, nepārprotamu un pilnīgu informāciju par visu, kas saistīts ar ĪPAŠNIEKU saistību pildīšanu;

2.1.3. veikt Dzīvojamās mājas uzturēšanu (fizisko saglabāšanu) atbilstoši normatīvo aktu prasībām, pārvaldīšanas uzdevuma (Pielikums Nr.1) ietvaros veicamajām darbībām un to apjomam;

2.1.4. plānot, organizēt un pārraudzīt savu pārvaldīšanas darbu, pārvaldīšanas uzdevuma (Pielikums Nr.1) ietvaros norādītajam apjomam;

2.1.5. vest Dzīvojamās mājas lietu atbilstoši normatīvo aktu prasībām;

2.1.6. sniegt valsts un pašvaldību institūcijām tām nepieciešamo un pieprasīto informāciju;

2.1.7. veikt citas ar Dzīvojamās mājas pārvaldīšanu saistītās darbības, kas tiek veiktas atbilstoši ĪPAŠNIEKU kopības lēmumiem un maksātspējai, tajā skaitā ilgtermiņa plānu sagatavošana;

2.1.8. slēgt vienošanās un līgumus, kas nepieciešami, lai nodrošinātu Dzīvojamās mājas pārvaldīšanu;

2.1.9. veikt pienācīgu saņemto maksājumu uzskaiti, kārtot grāmatvedības uzskaiti un ar to saistītos dokumentus saskaņā ar spēkā esošajiem normatīvajiem aktiem;

2.1.10. pārrēķināt maksu par Dzīvojamās mājas pārvaldīšanu, ja Dzīvojamās mājas pārvaldīšanas pakalpojumi nav nodrošināti atbilstoši šī līguma nosacījumiem vai tehniskās ekspluatācijas noteikumiem;

2.1.11. ne vēlāk kā līdz attiecīgā gada 1.aprīlim ĪPAŠNIEKUS informēt par Dzīvojamās mājas pārvaldīšanas darbību faktisko ienākumu un izdevumu pārskatu, saskaņā ar Tāmes formu par iepriekšējo gadu; 

2.1.12. uz izpildīto plānoto remonta, renovācijas vai rekonstrukcijas darbu pieņemšanu uzaicināt Mājas pārstāvi, ja tāds ir ievēlēts, izņemot šī līguma 2.2.2.punktā minētajā gadījumā. Mājas pārstāvim ir pienākums šos darbus pieņemt parakstot pieņemšanas – nodošanas aktu vai sniegt rakstiski pamatotu atteikumu;

2.1.13. rīkoties saskaņā ar ĪPAŠNIEKU norādījumiem un nepārkāpt uzdotā uzdevuma robežas.
2.2. PĀRVALDNIEKAM ir tiesības:

2.2.1. saņemt maksājumus no ĪPAŠNIEKIEM atbilstoši šī līguma nosacījumiem, kā arī sekot, lai šie maksājumi tiktu veikti savlaicīgi;

2.2.2. bez ĪPAŠNIEKU kopības lēmuma veikt ārpuskārtas remontus izmantojot līdzekļus, kas iekasēti par Dzīvojamās mājas pārvaldīšanu, ja Dzīvojamā mājā ir radusies vai var rasties avārijas situācija, kas var apdraudēt personu dzīvību, veselību vai īpašumu. PĀRVALDNIEAKAM par šajā punktā minētajiem darbiem un to izmaksām ir jāinformē Mājas pārstāvis 10 (desmit) darba dienu laikā pēc to veikšanas. 

2.2.3. bez ĪPAŠNIEKU kopības lēmuma ar Mājas pārstāvja saskaņojumu veikt ārpuskārtas remontus Dzīvojamai mājai, izmantojot līdzekļus, kas iekasēti par Dzīvojamās mājas apsaimniekošanu, pārvaldīšanu, kuru izmaksas uz vienu  ārpuskārtas/kārtējo remontu gadījumu darbu nepārsniedz Ls ___;
2.2.4. bez ĪPAŠNIEKU kopības lēmuma uz Mājas pārstāvja rakstiska iesnieguma pamata veikt kārtējos remontus Dzīvojamai mājai izmantojot līdzekļus, kas iekasēti par Dzīvojamās mājas apsaimniekošanu, pārvaldīšanu, kuru izmaksas uz vienu uz vienu ārpuskārtas/kārtējo remontu gadījumu darbu nepārsniedz Ls___; 
2.3. PĀRVALDNIEKAM ir aizliegts bez ĪPAŠNIEKU kopības piekrišanas uzņemties kredītsaistības, Dzīvojamo māju atsavināt, ieķīlāt vai apgrūtināt ar lietu tiesībām.
3. ĪPAŠNIEKU PIENĀKUMI, TIESĪBAS UN ATBILDĪBA.

3.1. ĪPAŠNIEKIEM ir pienākums:

3.1.1. piedalīties Dzīvojamās mājas kopīpašumā esošās domājamās daļas pārvaldīšanā;

3.1.2. segt izdevumus Dzīvojamās mājas pārvaldīšanas darbību veikšanai un atlīdzību PĀRVALDNIEKAM par Dzīvojamās mājas pārvaldīšanu, saskaņā ar ĪPAŠNIEKU kopības lēmumiem, šī līguma noteikumiem un Pielikumu Nr.2, atbilstoši viņu Dzīvokļa īpašumā ietilpstošās kopīpašuma domājamās daļas apmēram;

3.1.3. saudzīgi izturēties pret kopīpašumā esošo Dzīvojamās mājas daļu, kā arī ievērot telpu lietošanas noteikumus, sanitārās un ugunsdrošības normas;

3.1.4. atļaut PĀRVALDNIEKAM vai tā pilnvarotajiem speciālistiem apsekot Dzīvoklī esošās inženierkomunikāciju daļas un izpildīt darbības, kas nodrošina koplietošanas inženierkomunikāciju normālu funkcionēšanu. Jā kāds ĪPAŠNIEKS bez saskaņošanas ar PĀRVALDNIEKU ir radījis apstākļus, kas liedz brīvu piekļuvi pie inženierkomunikācijām, tad visi izdevumi, kas saistīti gan ar piekļuvi, gan ar nepieciešamajiem darbiem pēc remontdarbu pabeigšanas, ir jāsedz ĪPAŠNIEKAM.
3.1.5. avārijas situācijās nekavējoties nodrošināt PĀRVALDNIEKAM avārijas situācijas novēršanai piekļūšanu ĪPAŠNIEKU Dzīvoklī esošajām kopīpašuma Dzīvojamās mājas daļām;
3.1.6. ziņot PĀRVALDNIEKAM, ja ir konstatēti bojājumi vai pastāv iespēja tādiem rasties Dzīvojamā mājā vai Dzīvoklī;

3.1.7. atbildēt par zaudējumiem, ko Dzīvokļa īpašnieks ar savām darbībām nodarījis citiem Dzīvokļu īpašniekiem.

3.1.8. ar Mājas padomes starpniecību pieņemt remonta, renovācijas vai rekonstrukcijas darbus, izņemot šī līguma 2.2.2.punktā minētajā gadījumā, parakstot pieņemšanas – nodošanas aktu vai sniegt rakstiski pamatotu atteikumu;
3.2. ĪPAŠNIEKIEM ir tiesības:

3.2.1. savu Dzīvokli valdīt, iegūt no tā labumu, izmantot to pēc saviem ieskatiem mantas pavairošanai un vispār to lietot visādā veidā, ciktāl tas nerada traucējumus citiem Dzīvokļu īpašniekiem;

3.2.2. ĪPAŠNIEKU kopībā dot norādījumus PĀRVALDNIEKAM attiecībā uz Dzīvojamās mājas pārvaldīšanu;

3.2.3. bez citu Dzīvokļa īpašnieku piekrišanas, normatīvajos aktos noteiktajā kārtībā pārplānot un pārbūvēt savu Dzīvokli un tajā esošo komunikāciju daļas, ciktāl tas neskar Dzīvojamās mājas kopīpašumu un citus Dzīvokļa īpašniekus;

3.2.4. saņemt no PĀRVALDNIEKA paskaidrojumus par viņa veikto pienākumu izpildes gaitu;

3.2.5. iepazīties ar mājas lietu;

3.2.6. prasīt no PĀRVALDNIEKA pārrēķinu par Dzīvojamās mājas kopīpašuma pārvaldīšanu pārrēķinu gadījumos, ja PĀRVALDNIEKS nav nodrošinājis Dzīvojamās mājas lietošanu atbilstoši šī līguma nosacījumiem;
3.3. ĪPAŠNIEKIEM ir aizliegts bojāt Dzīvoklī esošās komunikāciju daļas un citu ar mājas ekspluatāciju funkcionāli nedalāmi saistītu elementu daļas.

4. Maksājumi un norēķinu kārtība.

4.1. Puses vienojas, ka maksa par Dzīvojamās mājas pārvaldīšanu tiek noteikta ar ĪPAŠNIEKU kopības lēmumu saskaņā ar apstiprinātu Tāmi attiecīgajam periodam, atbilstoši katra Dzīvokļa īpašnieka Dzīvokļa īpašumā ietilpstošās kopīpašuma domājamās daļas apmēram (Dzīvokļa īpašuma platībai), ko ĪPAŠNIEKI maksā, pamatojoties uz PĀRVALDNIEKA sastādīto rēķinu līdz katra mēneša 10.datumam par iepriekšējo mēnesi;

4.2. Puses vienojas, ka ikmēneša maksā par Dzīvojamās mājas pārvaldīšanu ir iekļauta PĀRVALDNIEKA mēneša atlīdzība saskaņā ar Pielikumu Nr.2;

4.3. Puses vienojas, ka PĀRVALDNIEKS ne vēlāk kā līdz attiecīgā gada 15.oktobrim ĪPAŠNIEKUS rakstiski iepazīstina ar Tāmi (Pielikums Nr.2) un pārvaldīšanas uzdevumu (Pielikums Nr.1) nākamajam gadam. ĪPAŠNIEKIEM līdz attiecīgā gada 15.novembrim jāpieņem kopības lēmums par Tāmes un pārvaldīšanas uzdevuma apstiprināšanu, izmainīšanu vai noraidīšanu un jāinformē par to PĀRVALDNIEKS. Ja ĪPAŠNIEKI līdz attiecīgajam datumam nav pieņēmuši kopības lēmumu un informējuši par to PĀRVALDNIEKU, tad maksa par Dzīvojamās mājas pārvaldīšanu saskaņā ar Tāmi stājas spēkā ar nākamā gada 1.janvāri. Ja ĪPAŠNIEKI ar kopības lēmumu noraida PĀRVALDNIEKA piedāvāto Tāmi, vienlaikus izlem​jams jautājums par pārvaldīšanas tiesību pārņemšanu saskaņā ar šī līguma 6.2.punktu.
4.4. Puses vienojas, ka maksa par papildus pakalpojumiem (elektrība koplietošanas telpās, atkritumu apsaimniekošana u.c.) tiek noteikta saskaņā ar Pielikumu Nr.3, ko ĪPAŠNIEKI maksā, pamatojoties uz PĀRVALDNIEKA sastādīto rēķinu līdz katra mēneša 10.datumam par iepriekšējā mēnesī saņemtajiem papildus pakalpojumiem;

4.5. Visi ĪPAŠNIEKU norēķini ar PĀRVALDNIEKU jāveic uz PĀRVALDNIEKA norādīto bankas norēķinu kontu vai PĀRVALDNIEKA kasē; 

4.6. Ja ĪPAŠNIEKI kavē šī līguma 4.1. un 4.3.punktos minētos maksājumus, tad PĀRVALDNIEKAM ir tiesības veikt parādu piedziņu pret ĪPAŠNIEKIEM ar PĀRVALDNIEKA pašu spēkiem, ar trešās personas (parādu piedziņas uzņēmuma) starpniecību, kurai ir tiesības saskaņā ar normatīvajiem aktiem aprēķināt un iekasēt nokavējuma procentus, kā arī ir tiesības vērsties tiesā;
4.7. Visus izdevumus, kas rodas parādu piedziņas procesā sedz attiecīgā Dzīvokļa īpašnieks.
5. MĀJAS PĀRSTĀVIS
5.1. Mājas pārstāvis ir starp dzīvojamas mājas iedzīvotājiem ar ĪPAŠNIEKU kopības lēmumu ievēlēta persona ar mērķi veicināt sekmīgu komunikāciju starp ĪPAŠNIEKIEM un PĀRVALDNIEKU;

5.2. Mājas pārstāvis sadarbojas ar PĀRVALDNIEKU Dzīvojamās mājas pārvaldīšanas jomā ĪPAŠNIEKU sapulču starplaikā, kā arī iepazīstas ar dokumentiem, kas skar šī līguma izpildi.
5.3. Mājas pārstāvja pilnvaras, tā tiesības un pienākumi tiek noteiktas ar ĪPAŠNIEKU kopības lēmumu.
6. Nobeiguma noteikumi

6.1. Šis līgums stājās spēkā ar 201__.gada _.______ un ir spēkā uz nenoteiktu laiku.

6.2. Pusēm ir tiesības izbeigt šo līgumu savstarpēji vienojoties, par to sastādot un abpusēji parakstot atsevišķu vienošanos, kā arī saistību un lietu pieņemšanas – nodošanas aktu. ĪPAŠNIEKI ir tiesīgi vienpusēji izbeigt līgumu, rakstveidā paziņojot par to PĀRVALDNIEKAM 2 (divus) mēnešus iepriekš. PĀRVALDNIEKS ir tiesīgs vienpusēji izbeigt līgumu, rakstveidā paziņojot par to ĪPAŠNIEKUS 2 (divus) mēnešus iepriekš.

6.3. Līguma pārtraukšana vai izbeigšana neatbrīvo Puses no uzņemto saistību izpildes, tai skaitā savstarpēja galīgā norēķina veikšanas.
6.4. Puses tiek atbrīvotas no atbildības pienākuma par uzņemto saistību nepildīšanu vai nepienācīgu izpildi, ja tam par pamatu bija nepārvaramas varas apstākļi.
6.5. Jebkuri līguma grozījumi vai papildinājumi stāsies spēkā tikai tad, ja Puses būs par to vienojušās rakstveidā, sastādot par to atsevišķu vienošanos.

6.6. Šī līguma nosacījumi ir saistoši Pušu tiesību un saistību pārņēmējiem, par to noformējot attiecīgo saistību un lietu pieņemšanas – nodošanas aktu.

6.7. Jebkurus strīdus un domstarpības, kas varētu rasties vai radīsies starp Pusēm Līguma izpildes laikā, Puses risinās savstarpējo pārrunu ceļā. Ja vienošanās netiek panākta, strīdus jautājums tiek nodots izskatīšanai tiesas ceļā saskaņā ar Latvijas Republikas normatīvajiem aktiem.

6.8. Šis līgums ir sastādīts uz 5 (piecām) lapām 2 (divos) eksemplāros, no kuriem viens eksemplārs – PĀRVALDNIEKAM, viens – ĪPAŠNIEKIEM, kas glabājas pie Mājas pārstāvja.

7. PUŠU REKVIZĪTI
1.pielikumā – pārvaldīšanas uzdevums (Obligāti veicamo dzīvojamās mājas uzturēšanas un apsaimniekošanas darbu uzskaitījums)
2.pielikumā - Obligāti veicamo dzīvojamās mājas uzturēšanas un apsaimniekošanas darbu plānotā ieņēmumu un izdevumu tāme ______.gadam
3.pielikumā – Komunālo pakalpojumu uzskaitījums, par kuriem jāmaksā papildus maksai par mājas pārvaldīšanu (elektroenerģija koplietošanas telpās, atkritumu apsaimniekošana u.c.)
